**Р Е Ш Е Н И Е**

Гр.Дупница

15.07.2025 г.

Днес, 15.07.2025 г, Ели Скоклева – зам.-председател на РС Дупница, поставих на разглеждане 1 (един) брой жалба от кандадита Деница Добринова Добрева – недопусната до участие в обявения конкурс за длъжността „съдебен деловодител“ в съдебно-изпълнителната служба при РС Дупница и за да се произнеса, взех предвид следното:

Със заповед № РД 13-74/07.07.2025 г. на председателя на РС Дупница е определена конкурсна комисия по чл. 142 от Правилника за администрацията на съдилищата за проверка на документите на участниците в конкурса.

С решение по протокол от 07.07.2025 г. конкурсната комисия е допуснала до участие 6 (шест) броя кандидати от 7 (седем) лица, подали заявления, като един от тях не е допуснат по изложените в протокола причини – непредставяне на някои от документите, посочени в обявлението за конкурса.

Срещу решението на комисията е подала жалба недопуснатия кандидат Деница Добрева, като с подаване на жалбата е представила липсващите документи.

След преценка на доводите в жалбата и представените документи от кандидата, приех, че жалбата на Деница Добрева е основателна и следва да се отмени решението на конкурсната комисия в частта, в която не е допусната до участие, по следните съображения:

При постановяване на решението си конкурсната комисия е съобразила всички изисквания, посочени от председателя на съда и не е допуснала заявителя, като е обосновала причините си за това. Предвид обстоятелството, че кандидата не е допуснат до участие поради непредставяне на някои от изискуемите документи, а не поради неизпълнението на минималните и специфични изисквания за заеманата длъжност, и същата е отстранила нередовностите с подаване на жалбата, считам че следва да бъде допусната до по-нататъшно участие в конкурса.

С оглед на изложеното,

**РЕШИХ:**

**ОТМЕНЯМ** решението на конкурсната комисия по протокол от 07.07.2025 г. в частта, в която не е допусната до участие Деница Добрева и **ДОПУСКАМ** същата до участие в конкурса.

Решението не подлежи на обжалване.

**ЗАМ.- ПРЕДСЕДАТЕЛ:**

**(ЕЛИ СКОКЛЕВА)**